OpenLLM-France/wikimedia huggingface dataset:
# Okango

Okango Berriz udalerriko auzoa da. Udalerriaren ekialdean dago kokaturik Zaldibarrekin mugan eta Aretxua (489 m) mendia eta Murgoitio auzoaren artean dagoen haranean.

## Demografia

* Okangoko biztanleria

## Historia

1928an, Primo de Riveraren diktadura garaian, elizaz Zaldibar ziren 14 baserri Berriztik banatu eta Zaldibarrera batzeko ahalegina egin zuten. Banaketa saiakerari aurre egiteko, Berrizko udalekoak banaketa eskatzen zuten basetxeen jabeengana joan ziren, bertan bizi ziren maizterrei banaketaren aurka egiteko eskatuz. Hala, azkenik banaketarik ez zen gauzatu, baina Okangoko umeek jarraitu zuten Zaldibarko eskolara joaten, ahalik eta 1935ean Okangon auzo-eskola eraiki zen arte.

## Kultura
### Jaiak

Auzoko jaiak Irailaren 29aren hurrengo igandean ospatzen dira.

## Azpiegiturak

Auzoa zeharkatzen dute N-634 errepideak eta AP-8 autobideak. Errepideez gain, Euskotrenek kudeatzen duen Bilbo-Donostia burdinbidea ere auzotik igarotzen da.

## Ondarea

Auzoan, San Migel baseliza gotikoa dago.

## Erreferentziak

* ↑ «Okango auzoa bitan zatitzeko puntuan izan zen orain 85 urte - Berriz» Anboto.org (Noiz kontsultatua: 2024-01-27).

## Ikus, gainera

* Berriz

## Kanpo estekak

* Datuak: Q12265048
# 2024ko apirilaren 8ko eguzki eklipsea

2024ko apirilaren 8ko eguzki eklipsea eklipse osoa izan zen. Eguzki eklipse bat Ilargia Lurra eta Eguzkiaren artean igarotzen denean gertatzen da, Lurrean dagoen ikusle batentzat Eguzkiaren argia osorik edo zati batean estaliz. Eguzki eklipse oso bat gertatzen da Ilargiaren itxurazko diametroa Eguzkiarena baino handiagoa denean, zuzenean eguzkiarne argi guztia blokeatuz, eta eguna iluntasunean bilakatuz. Osotasuna Lurraren gainean oso esparru estuan gertatzen da, eta eguzki eklipse partziala bere inguruan milaka kilometrotan zehar hedatzen da.
1.0566ko magnitudea izango du. Eklipse osoaren iraupenik handiena 4 minutu eta 28 segundokoa izango da. Bere ibilbidean erdialdeko Ozeano Barea, Ipar Amerika eta iparraldeko Ozeano Atlantikoa zeharkatuko ditu.

## Erreferentziak

* ↑ NASA. Fitxa. .

## Kanpo estekak

* Datuak: Q2620078
* Multimedia: Solar eclipse of 2024 April 8 / Q2620078
# Rebus (2014ko telesaila)

Rebus britainiar telesaila Ian Rankinen eleberrien egokitzapena da. Thriller da eta sei atal ditu. telesaila 2024ko maiatzaren 17an hasi zen Britainia Handian transmititzen.
Richard Rankin izan da protagonista. Gidoiak Gregory Burkek idatzi ditu, Niall MacCormickek eta Fiona Waltonek zuzenduta. Burke eta Ian Rankin ere ekoizle exekutiboak ziren. Viaplay transmisio zerbitzu suediarrak ekoitzi zuen, baina BBCko telebistari saldu zitzaion.

## Sinopsia

Oharra: Atal honek istorio osoa edo amaiera argitzen du.
John Rebus, Edinburgoko polizia detektibea, krisi pertsonal eta profesional sakon bat igarotzen ari da 40 urterekin; emaztearengandik banandu da eta alaba ia ez du ikusi ere egiten. Lan arloan egoera ez da askoz hobea, Edunburgoko mafioso batekin istilu larriak izan baitu.

## Aktoreak eta pertsonaiak

* Richard Rankin, John Rebusen paperean.
* Lucie Shorthouse, DC Siobhan Clarkeren paperean
* Thoren Ferguson, DI Malcolm Foxen paperean
* Caroline Lee-Johnson, DI Gill Templerren paperean.
* Sean Buchanan, George Blantyreren paperean.
* Michelle Duncan, Maggie, Georgeren emaztea.
* Stuart Bowman, Ger Caffertyren paperean.
* Noof Ousellam, Darryl Christieren paperean.
* Brian Ferguson, Michael Rebusen paperean, Johnen anaia.
* Neshla Caplan, Chrissieren paperean, Michaelen emaztea
* Amy Manson, Rhonaren paperean, Johnen emazte ohia, Sammyren ama.
* Mia McKenzie, Sammyren paperean, John eta Rhonaren alaba.

## Erreferentziak

* ↑ «Adult Material» Berria 2020-11-21 CC BY-SA 4.0 lizentziapean.
* 1 2 3 4 5 6 7 8 9 10 11 (Ingelesez)«Filming commences in Scotland for new TV drama Rebus», 2023/05/2.

## Kanpo estekak

* (Gaztelaniaz):Rebus IMDb webgunean.
* Datuak: Q118903529
# Bariloche

San Carlos de Bariloche edo Bariloche Río Negroko probintziako hiri bat da, Argentinan. Andeetako magaletan kokatua dago, Nahuel Huapi lakuaren ertzean. Nahuel Huapi Parke Nazionalaren barruan dago, eta Patagoniako hiririk bisitatuenen artean dago. 1930 eta 1940ko hamarkadatan sortu eta gero, eski, trekking eta mendizaleen turismo gunea da gaur egun. 108.205 biztanle zituen 2010eko zentsoan.
* Datuak: Q47772
* Multimedia: San Carlos de Bariloche / Q47772
# Barilocheko teleferikoa

Barilocheko teleferikoa, baita ere Cerro Ottoko teleferikoa, Argentinako San Carlos de Bariloche hiritik bost kilometrotan dagoen Cerro Ottoko garraiobide turistikoa da. Teleferikoak muinoaren gailurrera eramaten ditu turistak, Melipal auzotik. Ikuspegiak ederrak dira.
Goiko aldean Konfiteria dago, bueltak ematen dituen jatetxea. Neguan, goiko aldean, eski praktikatu daiteke. Teleferikoa 1980an jarri zen martxan.

## Ezaugarri teknikoak

| ibilbidearen iraupena | 12 min |
| luzera | 2100 metros |
| beheko geltokiaren altitudea | 800 m |
| goiko geltokiaren altitudea | 1045 m |
| desnibel | 245 m |
| malda maximo | ' |
| abiadura maximoa | ' |
| bidaiaren kopurua | ' |
| kapazidade/orduko | 800 bidaiari |

## Ezaugarriak

Bere mota herrialdean bakarra eta San Carlos de Bariloche-n osorik eraikia, teleferikoa ingeniaritzarekin eta tokiko eskulanarekin bakarrik eraiki zen eta 1.500 000 $-ko inbertsioa eskatu zuen.
Inauguratu zenetik, 1980ko neguan, bidaiariek –ordura arte oinez igo behar zuten– garraiobide moderno horretan egin dezakete, paisaiaz gozatzeari utzi gabe, kabinak erabat beiraztatuta baitaude.

## Erreferentziak

* ↑ https://www.telefericobariloche.com.ar
* ↑ https://barilocheturismo.gob.ar/es/actividades-cerro-otto

## Kanpo estekak

* (Gaztelaniaz):Teleferikoaren webgune ofiziala.
* Teleferikoan egindako bideoa.
* Datuak: Q24961185
# Sabino Bilbao

    Ez nahasi Sabin Bilbao Loiuko futbolariarekin.
Sabino Bilbao Líbano (Leioa, 1897ko abenduaren 11 – Getxo, 1983ko urtarrilaren 20a) bizkaitar futbolaria zen, Athleticen erdilari moduan jokatu zuena.

## Biografia

Sabino Athleticen beheko mailetan trebatu zen 1916an lehen taldera igo arte. Zuri-gorriekin zelai erdian 9 denboraldiz jokatu zuen, Errege Kopako hiru finalean arituz eta 2 txapelketa irabazi zituelarik, 1921ean eta 1923an hain zuzen ere.
Espainiar futbolaren historiografian, Sabino, nagusiki, historiako lehen konbinatu espainiarreko partaideetako bat izateagatik gogoratzen dute, 1920ko Anberesko Olinpiar Jokoak jokatu zituena eta zilarrezko domina lortu zuena.
Espainiako selekzioan txapelketa hartako bi partida jokatu zituen, 1920ko irailaren 1ean Suediaren aurkako partidan debutatuz (txapelketako hirugarrena) eta hurrengo partida Italiaren aurka ere jokatuz. Suediarren aurkako partidan izandako anekdota ospetsu batengatik gogoratzen da, bere taldekideak (bai selekzioan, bai Athleticen), Jose Maria Belaustek «A mi el pelotón, Sabino, que los arrollo» esan omen zuen, Suediako selekzioari gola sartu aurretik. Orduan espainiar amorruaren (gaztelaniaz: la furia española) mitoa jaio omen zen. Hala ere, litekeena da Belaustegigoitiak hori ez esatea, baizik eta «Sabino, aurrera!», euskaraz. Izan ere, Espainiako selekzioan ziharduten beste euskal herritar futbolariak adoretzeko, askotan oihukatzen zien «aurrera, aurrera!».

## Ibilbidea

| Kluba | Urtea(k) |
| Athletic Club | 1916-1925 |

## Tituluak
### Eskualdeko Txapelketak

| Txapeleketa | Kluba | Urtea |
| Iparraldeko Eskualdeko Txapelketa | Athletic Club | 1920 |
| Iparraldeko Eskualdeko Txapelketa | Athletic Club | 1921 |
| Bizkaiko Herrialde Txapelketa | Athletic Club | 1923 |
| Bizkaiko Herrialde Txapelketa | Athletic Club | 1924 |

### Errege Kopak

| Titulua | Kluba | Urtea |
| Errege Kopa | Athletic Club | 1921 |
| Errege Kopa | Athletic Club | 1923 |

### Nazioarteko tituluak

| Titulua | Kluba | Urtea | Saria |
| 1920ko Olinpiar Jokoak | Espainiako selekzioa | 1920 | Zilarrezko domina |

## Erreferentziak

* ↑ (Gaztelaniaz) Fitxa - www.athletic-club.net
* ↑ (Gaztelaniaz) «Algo más que un grito» El País.
* ↑ Rivas, Jon. (2008-06-15). «El inspirador de la "furia española" fue un vasco»» El Mundo.
* ↑ (Gaztelaniaz) «La furia española» 1de3 2009/06/14.
* ↑ «Hemeroteca» La Vanguardia: 58. 1990-6-7.
* ↑ (Gaztelaniaz) «José María Belaustegigoitia Landaluce» miathletic.com.
* ↑ (Gaztelaniaz) Gómez Amat, Daniel. (2007). La patria del gol: fútbol y política en el Estado español. Alberdania, 33 or..
* Datuak: Q3354656
# Jose Maria Ortiz de Mendibil

    Artikulu hau arbitroari buruzkoa da; beste esanahietarako, ikus «Mendibil».
Jose Maria Ortiz de Mendibil Monasterio (Portugalete, 1926ko abuztuaren 11 – Algorta, 2015eko irailaren 15a) euskal herritar futbol arbitroa izan zen. Futbol Arbitroen Bizkaitar Batzarraren kidea, 1953/54 denboralditik 1972/73 denboraldira Espainiako futbol ligako lehen mailan izan zen. 1958an nazioarteko partida batean debutatu zuen, 1970eko Munduko Futbol Txapelketan ere parte hartuz.
Erretiratu zenean, TVEn, SER irratian eta Tele Bilbaon lan egin zuen.

## Erreferentziak

* ↑ Uriarte, Jon. (2015/09/16). «Muere Ortiz de Mendibil, el único árbitro que salió a hombros» El Correo.
* ↑ worldreferee.com
* Datuak: Q38795
* Multimedia: José María Ortiz de Mendíbil / Q38795
# Luis Maria Etxeberria

    Artikulu hau Asuako futbolariari buruzkoa da; beste esanahietarako, ikus «Etxeberria».
Luis Maria Etxeberria Igartua (Asua, 1940ko martxoaren 24 – 2016ko urriaren 19a) euskal herritar futbolaria izan zen.

## Palmaresa

* Errege Kopa (1969)
* Europako Futbol Txapelketa (Espainia – 1964)

## Kanpo estekak

* Fitxa - www.athletic-club.net
* Datuak: Q1366401
# Rafael Eguskiza Basterra

    Artikulu hau belar hockey jokalariari buruzkoa da; beste esanahietarako, ikus «Rafael Eguskiza».
Rafael Eguskiza Basterra (Bilbo, 1935eko uztailaren 14a - Areeta, Getxo, 2017ko ekainaren 1a) bizkaitar belar hockey jokalaria izan zen.
Erromako Olinpiar Jokoetan parte hartu zuen, non brontzezko domina lortu zuen.

## Kanpo estekak

* (Gaztelaniaz) www.coe.es
* Datuak: Q7282121
# Tomás Zarraonandia

Tomás Zarraonandia Montoya (Mungia, 1910eko abenduaren 28a - Areeta, Getxo, 2000ko otsailaren 13a) bizkaitar futbolaria izan zen, atezain moduan aritzen zena. Telmo Zarraonandia aurrelariaren anai nagusia izan zen.

## Ibilbidea

| Kluba | Urtea |
| Getxoko Arenas | 1928 – 1932 |
| Oviedo | 1933 – 1934 |
| Osasuna | 1935 – 1936 |
| Erandio Kluba | 1939 – 1940 |

## Kanpo estekak

* Datuak: Q3531452
# Nikolas Atxukarro

Nikolas Atxukarro Lund (Bilbo, Bizkaia, 1880ko ekainaren 14a - Getxo, Bizkaia, 1918ko apirilaren 23a) neuropsikiatra izan zen. Madril, Paris, Florentzia eta Munichen egin zituen ikasketak. Ramón y Cajal histologoaren ikasle nagusienetakoa. Gainera, Munichen Atxukarrok aukera izan zuen Alzheimer doktorearekin lan egiteko. 28 urterekin, zuzendari izendatu zuten Washingtoneko Ospitale Psikiatrikoan. Zientzia azterlan ugariren egilea izan zen. Zamudion Atxukarroren oroitarria dago.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q3113964
* Multimedia: Nicolás Achúcarro / Q3113964
# Anselmo Aranberri

Anselmo Aranberri Epelde (Deba, 1921eko urriaren 24a - Getxo, 2000ko urriaren 8a) gipuzkoar futbolaria izan zen, atzelari moduan aritzen zena.

## Taldeak

| Kluba | Urtea |
| Real Racing Club de Santander | 1946-1947 |
| Athletic Club | 1947-1950 |
| Real Murcia C. F. | 1950-1951 |
* Datuak: Q3618315
# Florencio Arostegi

Florencio Arostegi Zubiaurre (Bilbo, 1950eko martxoaren 2a - Getxo, 1995eko azaroaren 4a) bizkaitar politikari eta abokatua izan zen. Deustuko Unibertsitatean zuzenbidea ikasi ondoren, 1977an Alianza Popular alderdian sartu zen. 1980 eta 1986 artean legebiltzarkide hautatu zuten.

## Erreferentziak

* ↑ Bilbaopedia
* Datuak: Q24034914
# Julio Artetxe

Julio Francisco Domingo Artetxe Villabaso (Bilbo, 1878ko abuztuaren 4a - Areeta, 1960ko uztailaren 12a) euskal herritar bankari eta politikari liberala izan zen. Antonio bere anaia txikia politikaria ere izan zen.

## Biografia

1923. urtean (Liga Monárquica de Vizcayaren zerrendan) diputatu hautatu zuten Markinan. 24 urte zituela, Banco de Bilbaon kontseilari bilakatu zen eta 40 urte geroago, presidente. 1950ean Artxetxeko konde izendatu zuten.
Magdalena Olabarri Zubiria ezkondu zuen. Seme bat izan zuten: José María Artetxe Olabarri (1905-†1969).

## Erreferentziak

* Datuak: Q16493603
# Javier Bengoetxea

Javier Bengoetxea (Bilbo, 1919ko abuztuaren 20a - Getxo, 2009ko apirilaren 12a) bizkaitar poeta izan zen.

## Biografia

Bilbon jaiota, Deretxo lizentziatura egin zuen. Kritiko taurinoa hedabide desberdinetan, Bilboko Arte Ederren Museoaren zuzendaria izan zen. Blas de Oteroren lagun mina izan zen.1955an Hombre en forma de elegía liburuarekin Adonáis Olerki Saria eskuratu zuen; lan horretan existentzialismoaren pentsamenduan kokatu zen. 1959an Agora argitaletxea Fiesta Nacional librua argitaratu zuen. Ondoren, hogeita hamabost urtetan ez zuen ezer argitaratu. Azkenik, bere lanbidearekin lotura zuzena izan zuen 1994an argitaratu zuen Pinturas y esculturas liburua, unibertso plastikoaren inguruko ausnarketa poetikoa. 2006an Euskal Herriko Unibertsitateak "Euskal Poesia Gaur" bilduma barruan A lo largo del viaje argitaratu zuen, Bengoetxearen obra poetika osoa. 2009an hil zenean bere lan literarioa nahiko ahaztuta zegoen nahiz eta honen kalitatea eta fintasuna.

## Bibliografia
### Poesia liburuak

* Habitada claridad (1951)
* Hombre en forma de elegía (1955)
* Fiesta nacional (1959)
* Pinturas y escrituras (1994)
* A lo largo del viaje EHU, 2006. Liburu honetan bere poesia osoa bildu zen, baita ere poema-sorta inedito batzuk: Del corazón y sus asuntos, Pastiches, divertimentos y melancolías eta Hojas sueltas.

### Javier Bengoetxea euskaraz

* Pablo González de Langarika – Sebastian Gartzia Trujillo: Ahotsak, hitzak, hizkuntzak. Euskal Olerki-Antologia. Bilbo: Euskaltzaindia, 2010. Liburu horretan Bengoetxearen bost poema itzuli dira: "Ezagutu zintudan", "Uhartea", "Alderantzizko kantika epikoa", "Jorge Oteiza Ejercicios espirituales en un túnel bere liburuan" eta "Poema harropoztua". Itzultzailea: Eli Tolaretxipi.

### Javier Bengoetxeari buruzko bibliografia

* José Fernández de la Sota: "Javier de Bengoetxea", Ahotsak, hitzak, hizkuntzak. Euskal Olerki-Antologia. Bilbo: Euskaltzaindia, 2010, 103-105 or.
* Mario Ángel Marrodán: Creadores líricos vascos con breve estudio crítico y antología. II. liburukia. Bilbo: La Gran Enciclopedia Vasca, 1978. 43-52 eta 141-158 orrialdetan.

## Kanpo estekak

* (Gaztelaniaz) Javier Bengoetxearen poemak biltzen dituen webgunea.
* Datuak: Q5663148
# José María Benito del Valle

José María Benito del Valle Larrinaga (Bilbo, 1927ko urtarrilaren 16a - Algorta, 2011ko maiatzaren 15a) Ekin taldearen eta ETAren sortzaileetako bat izan zen, ekonomialaria ikasketez, eta enpresaburua ogibidez.

## Bizitza

1952an, ikasle zela, Ekin taldea sortu zuen beste ikasle abertzale batzuekin batera (Julen Madariaga, Jose Luis Alvarez Enparantza Txillardegi, Manu Agirre, Iñaki Gaintzarain, Alfontso Irigoien, Rafael Albisu eta Iñaki Larramendi, besteak beste). Talde honen zeregin nagusia Euskal Herriko historia, hizkuntza, kultura eta tradizio politikoa ikasketan zetzan, Europako mugimendu intelektual berrien informazioa biltzean, eta garai hartako giro abertzale apalaren sugarra pizturik mantentzean (bilerak eta ikastaroak antolatuz). Urte batzuk geroago Ekin EAJren gazte erakundearekin (EGIrekin) batu zen, Euzko Gaztedi izeneko taldea sortuz.
Ekin eta EAJaren arteko harremanek, ordea, gaizki bukatu zuten 1958an, Ajuriagerraren aginduz José María Benito del Valle gazte erakundeetatik eta alderditik kanporatuta izan zenean. Honi bere elkartasuna adierazteko, Ekineko militante historikoak ere (Julen Madariaga, Txillardegi, Rafa Albisu...) EAJ utzi eta 1959an erakunde berri baten sorrera bultzatu zuten (ETAren sorrera, hain zuzen ere).
Benito del Vallek 1956an Parisen antolatu zen Euskal Batzar Nagusian parte hartu zuen, eta Jose Antonio Agirre lehendakariarekin harremana egin zuen.
1961ean, frankismotik ihesi, Ipar Euskal Herrira abiatu zen. Urte askotan erbesteraturik bizi zen Iparraldean, Parisen eta Venezuelan. Hego Euskal Herrira 1977an itzuli zen. Atzerrian zein Euskal Herrian enpresa asko sortu zituen, enpresa-gizonaren sen handia erakutsiz.
1967an, Txillardegi eta Xabier Imazekin batera, ETArekin apurtu zuen, erakundea hartzen ari zen joera marxista-leninistarekin bat ez zetorrelako. Era berean, bere sustrai katolikoak zirela-eta, desadostasun sakonak izan zituen erakunde armatuarekin, batez ere 60ko hamarkadaren erdialdean ETAk borroka armatuaren hautua egin zuenetik.
* Datuak: Q12254981
# Pedro Bilbao

Pedro Bilbao Encera (Algorta, 1909ko urriaren 9a - Algorta, 1992ko irailaren 19a) doktorea mediku getxoztarra zen, Medicina preventiva y salud natural (Medikuntza prebentiboa eta osasun naturala) liburua idatzi zuena. Plaza bat ere badu bere omenez Algortako Portu Zaharrean eta Getxoko Ereaga hondartzako itsasertzean oroitarri bat du ere bai, bere inskripzioan honakoa irakur daitekena (itzulpena):
| « | Herriak Pedro Bilbao Encera doktorearen oroimenari omenaldia egiten dio, Getxoko herri gizona legez, Algortako Portu Zaharrean 1909ko urriaren 9an jaio eta Algorta-Getxon 1992ko irailaren 19an hil zena jaio eta bizi zen giza apaltasun berez, medikuntza prebentibo arloan egin zuen lan handiarengatik esker onez, osasunez bizitzen irakasten eta gaixotasuna prebenitzen saiatu zelako "Elikadurak dira zuen sendagaiak" printzipio hipokratikoa eta "Egunero bi orduz atari zabaletan ibili" beraren eta lehen errezeta dibulgatuz, bere oroimena eta irakaspenak gure artean eta etorkizuneko belaunaldien artean bizi izan daitezen, Getxoko herriak, 1995eko maiatzaren 7an. | » |
Basauriko kale bat ere badu bere omenez.

## Erreferentziak

* ↑ ISBN 978-84-605-5969-6
* Datuak: Q6554025
# Benigno Txabarri

Benigno Cirilo Txabarri Salazar, Txabarriko I. markesa (Portugalete, 1856ko uztailaren 8a - Getxo, 1933eko urriaren 27a) bizkaitar enpresaburu eta politikaria izan zen. Bizkaiko Labe Garaietako lehen kudeatzaileetariko bat izan zen. Alderdi Kontserbadoreko kidea, Gorteetako diputatu eta Erreinuko senatari hautatu zuten. 1914. urtean Txabarriko markes-titulua eman zioten. Goraldi handia egiten ari zen euskal abertzaletasunari aurre egiteko sortu zen Liga de Acción Monárquica alderdiko kidea izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Benigno Cirilo Chávarri y Salazar Real Academia de la Historia.
* Datuak: Q16516546
# Esteban Egia

Esteban Egia Ormaetxea (Getxo, 1890eko maiatzaren 2a - ib-, 1934ko maiatzaren 20a) Bilboko Athletic Klubeko jokalaria izan zen, erdilari moduan aritu zena.

## Biografia

1913ko martxoaren 17an Real Madriden aurkako Kopako partida batean debutatu zuen. Urte hartako abuztuaren 21ean, San Mames futbol zelaia inauguratu zuen Racing de Irúnen aurkako partida jokatu zuen.
Bost urtez aritu zen Athleticen. Guztira 42 partida ofizial jokatu zituen, garai amateurrerako oso luzea dena.

## Ibilbidea

| Kluba | Urtea(k) |
| Athletic Club | 1912-1918 |

### Eskualdeko Txapelketak

| Txapeleketa | Kluba | Urtea |
| Iparraldeko Eskualdeko Txapelketa | Athletic Club | 1914 |
| Iparraldeko Eskualdeko Txapelketa | Athletic Club | 1915 |
| Iparraldeko Eskualdeko Txapelketa | Athletic Club | 1916 |

### Errege Kopak

| Titulua | Kluba | Urtea |
| Errege Kopa | Athletic Club | 1914 |
| Errege Kopa | Athletic Club | 1915 |
| Errege Kopa | Athletic Club | 1916 |

## Erreferentziak

* ↑ (Gaztelaniaz) Athletic Club. Athletic Club VS Racing Irun 21/8/1913. .
* ↑ (Gaztelaniaz) «Los mimbres de mister Barnes - Athletic Club de Bilbao» El Correo 2009-04-26.

## Kanpo estekak

* Datuak: Q63314325
# Javier Eskalza

Francisco Javier Eskalza Ellakuria (1952ko abenduaren 10a, Arrankudiaga, Bizkaia – 2007ko azaroaren 16a, Getxo, Bizkaia) euskal herritar futbolari bat izan zen. Ezker Atzelari gisa jokatu ohi zuen. Bere anaiak Jesus Maria Eskalza eta Jose Luis Eskalza Alaveseko jokalari ohiak dira. Minbiziaren ondorioz zendu zen 54 urte zituela.
2009ko azaroaren 7an Arrankudiaga jaioterrian bere izena daraman Javier Eskalza Futbol Zelaia inauguratu zen.

## Ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Laudio | DH | 1970/71 | - | - | - | - | - | - | - | - | - | - | - | - | - | - |
| Laudio | 3. | 1971/72 | - | - | - | - | - | - | - | - | - | - | - | - | - | - |
| Laudio | Denera | Denera | - | - | - | - | - | - | - | - | - | - | - | - | - | - |
| Barakaldo | 2. | 1972/73 | 24 | 1 | 4 | 0 | - | - | - | - | - | - | - | - | 28 | 1 |
| Barakaldo | Denera | Denera | 24 | 1 | 4 | 0 | - | - | - | - | - | - | - | - | 28 | 1 |
| Athletic | 1. | 1973/74 | 1 | 0 | 0 | 0 | - | - | - | - | 0 | 0 | - | - | 1 | 0 |
| Athletic | 1. | 1974/75 | 33 | 0 | 6 | 0 | - | - | - | - | - | - | - | - | 39 | 0 |
| Athletic | 1. | 1975/76 | 32 | 0 | 1 | 0 | - | - | - | - | - | - | - | - | 33 | 0 |
| Athletic | 1. | 1976/77 | 33 | 0 | 6 | 0 | - | - | 12 | 0 | - | - | - | - | 51 | 0 |
| Athletic | 1. | 1977/78 | 34 | 0 | 2 | 0 | - | - | 5 | 0 | - | - | - | - | 41 | 0 |
| Athletic | 1. | 1978/79 | 24 | 0 | 5 | 0 | - | - | 1 | 0 | - | - | - | - | 30 | 0 |
| Athletic | 1. | 1979/80 | 5 | 0 | 6 | 1 | - | - | - | - | - | - | - | - | 11 | 1 |
| Athletic | Denera | Denera | 162 | 0 | 26 | 1 | - | - | 18 | 0 | 0 | 0 | - | - | 206 | 1 |
| Espanyol | 1. | 1980/81 | 31 | 0 | 4 | 0 | - | - | - | - | - | - | - | - | 35 | 0 |
| Espanyol | 1. | 1981/82 | 31 | 1 | 5 | 0 | - | - | - | - | - | - | - | - | 36 | 1 |
| Espanyol | 1. | 1982/83 | 30 | 1 | 13 | 0 | - | - | - | - | - | - | - | - | 43 | 1 |
| Espanyol | Denera | Denera | 92 | 2 | 22 | 0 | - | - | - | - | - | - | - | - | 114 | 2 |
| Sabadell | 2.B | 1983/84 | 34 | 0 | 8 | 0 | - | - | - | - | - | - | - | - | 42 | 0 |
| Sabadell | Denera | Denera | 34 | 0 | 8 | 0 | - | - | - | - | - | - | - | - | 42 | 0 |
| Sestao | 2.B | 1984/85 | 35 | 0 | 12 | 0 | - | - | - | - | - | - | - | - | 47 | 0 |
| Sestao | 2. | 1985/86 | 22 | 0 | 6 | 0 | - | - | - | - | - | - | - | - | 28 | 0 |
| Sestao | 2. | 1986/87 | 15 | 0 | 2 | 0 | - | - | - | - | - | - | - | - | 17 | 0 |
| Sestao | Denera | Denera | 72 | 0 | 20 | 0 | - | - | - | - | - | - | - | - | 92 | 0 |
| Ibilbide osoan | Ibilbide osoan | Ibilbide osoan | 384 | 3 | 80 | 1 | - | - | 18 | 0 | 0 | 0 | - | - | 482 | 4 |

## Kanpo estekak

* Javier Eskalzaren profila Athletic Club taldearen webgunean
* Datuak: Q1522880